A Bizottság 650/91/EGK rendelete
(1991. március 18.)
a halászati és akvakultúratermékek feldolgozási és forgalmazási feltételeinek javítását célzó beruházások terén, az Európai Mezőgazdasági Orientációs és Garanciaalap (EMOGA) Orientációs Részlegéből való támogatásra vonatkozó operatív programok formájában benyújtott kérelmekről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati és akvakultúratermékek feldolgozási és forgalmazási feltételeinek javításáról szóló, 1989. december 19-i 4042/89/EGK tanácsi rendeletre [1] és különösen annak 8. cikke (3) bekezdésére,
a Halászati Állandó Bizottsággal folytatott konzultációt követően,
mivel a halászati és akvakultúratermékek feldolgozási és forgalmazási feltételeinek javítását célzó közös cselekvés szerinti operatív programok formájában benyújtott, az EMOGA Orientációs Részlegéből történő segítségnyújtásra vonatkozó kérelmeknek az elbírálásához szükséges minden tájékoztató adatot tartalmazniuk kell a 4042/89/EGK rendelet követelményei szerint,
ELFOGADTA EZT A RENDELETET:
1. cikk
(1) A halászati és akvakultúratermékek feldolgozási és forgalmazási feltételeinek javítását célzó beruházások terén operatív programok formájában, az EMOGA Orientációs Részlegéből történő támogatásra vonatkozó kérelmeket két példányban kell benyújtani, és tartalmazniuk kell a mellékletekben meghatározott adatokat és dokumentumokat.
(2) Az (1) bekezdésben meghatározott feltételeknek meg nem felelő kérelmeket nem bírálják el.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1991. március 18-án.